Svjetsko prvenstvo u šahu 1886.

**Svjetsko prvenstvo u šahu 1886.** održano u New Yorku, St. Louisu i New Orleansu u SAD između 11. januara i 29. marta 1886. godine je prvo po redu Svjetsko prvenstvo. Za titulu prvog svjetskog prvaka borili su se austrijski velemajstor  Wilhelm Steinitz, dok je njegov protivnik bio britanski velemajstor Johannes Hermann Zukertort.

Šahovski dvoboji između najboljih svjetskih šahista održavali su se i ranije, ali se kao prvo zvanično Svjetsko prvenstvo u šahu, na kojem je dodijeljena titula svjetskog prvaka (engl: *Champion of the World*) naziva dvoboj između austrijskog šahiste Steinitza i britanskog šahiste, porijeklom iz Poljske Zukertorta, koji je održan 1886. godine u Sjedinjenim Američkim Državama.

Nakon dvoboja i pobjede protiv Anderssena 1866. godine, Steinitz je smatran braniteljem naslova, dok je Zukertort, pobjedom na Šahovskom turniru u Londonu 1883. postao Steinitzov protivnik u borbi za titulu svjetskog prvaka. Pobjedom na Londonskom turniru, na kojem je Steinitz osvojio drugo mjesto, titulu najboljeg šahiste za sebe je uzeo Zukertort. Da bi se uskladile nesuglasice odlučeno je da se održi turnir između dvojice najboljih, te da igrač koji prvi sakupi 10 pobjeda, bude proglašen prvim Svjetskim šahovskim prvakom. Nakon 20 partija održanih u New Yorku, St. Louisu i New Orleansu, sa 10 pobjeda, 5 remija i 5 poraza, titulu je osvojio Steinitz.

## Historija 
U Evropi, Sjevernoj Americi i Australiji su se već polovinom 19. vijeka održavali šahovski turniri i dvoboji šahovskih majstora. Jedan od najpoznatijih dvoboja je održan 1834. godine između Alexandra McDonnella i La Bourdonnaisea.

Steinitz je još kao dijete važio za jakog igrača u rodnom Pragu. Nakon uspjeha na turnirima u Beču, nastupio je 1862. godine prvi put na jakom turniru u Londonu. Mada je osvojio zadnje mjesto, zbog svog stila bio je pohvaljen od pobjednika i jednog od najjačih igrača tog vremena njemačog šahiste Adolfa Anderssena.

mini|desno|Adolf Anderssen, najjači svjetski igrač u periodu od 1862-66.
::
Od 14. jula do 10. augusta 1866. u Londonu se održao dvoboj između dvojice najjačih igrača: Adolfa Anderssena i Wilhelm Steinitza, kog je Steinitz dobio sa rezultatom 8:6., Steinitz nije više učestvovao na značajnijim turnirima, dok je tih godina Zukertort pobijedio na nekoliko jakih turnira u Engleskoj, te 1878. pobijedio na turniru u Parizu.

Steinitz je početkom 1882. godine Zukertortu predložio jedan konsultacioni dvoboj, koji je ovaj odbio, mada bi ga prihvatio pod uslovom da se igra bez asistenata. Godinu dana kasnije, na tada najjačem svjetskom turniru u Londonu, Steinitz je pobijedio, dok je Zukertort osvojio peto mjesto. Ovom pobjedom je Zukertort doveo u sumnju tzv. titulu *Champion of the World*, koju je Steinitz do tada imao.

Wilhelm Steinitz  se u augustu 1883. preselio u Sjedinjene Američke Države, a 23. novembra 1888. je dobio američko državljanstvo. Iste godine promijenio je svoje ime u William. Na Steinitzove provokacije u novinama, da Zukertort izbjegava direktni dvoboj, odgovorio je marta 1885. u časopisu  *Chess Monthly* te ga pozvao na dvoboj na kojem će svako izabrati jednog sekundanta i sudiju.

## Organizacija 
Steinitz je 28. marta 1885. sekretara Šahovskog kluba Manhattan, Gustav Simonsona izabrao za svog asistenta, a Zukertot je izabrao sekretara St. George’s Chess Club iz Londona Jamesa Innesa Minchina. Kasnije su ih sami zamijenili za Thomasa Frérea kao Steinitzevog i Charlesa Möhlea kao Zukertortovog sekundanta. Dogovor je potpisan 29. decembra 1885. godine. Troškovi su većinom pokriveni od pokrovitelja, a pravila turnira su planirana devet mjeseci.

### Pravila 
mini|desno|Šahovski sat
Nakon što je na turnir u Londonu 1883. prvi put upotrebljen šahovski sat, nije bilo dovoljno iskustvenog znanja o njegovoj upotrebi, broju poteza i vremenu jedne partije. Zukertort je predložio dva sata razmišljanja za 40 poteza, dok je Stenitz tražio više vremena. Dogovor je postignut tako da je za prvih 30 poteza bilo predviđeno 2 sata, a za svakih sljedećih 15 poteza jedan sat. Partije su se trebale igrati svaki drugi dan od 14 do 18 sati, a eventualni nastavak bi se igrao od 20 do 24 sata Prekinute partije bi se igrale slobodnim danima. U slučaju bolesti potvrđene od liječnika, moglo se zatražiti 3 slobodna dana. Vrijeme kašnjenja nije određeno, ali bi se u slučaju kašnjenja jednog od igrača, vrijeme oduzimalo od vremena za igru. Ponavljanje pozicije je regulirano posebnim pravilom, koje se razlikovalo od tada aktualnog pravila u njemačkom priručniku *Deutschen Handbuchs*, te se tek nakon šestog ponavljanja poteza oba igrača, postizalo pravo na zatjev za remi. Ponašanje kojim bi se protivnik vrijeđao ili na drugi način štetilo protivniku, kažnjavalo se novčanom kaznom od 10 do 100 dolara, kršenje pravila sa 5 do 50 dolara, a teži prekršaji koji bi ometali normalno odvijanje turnira sa 50 do 250 dolara. Sve bi se novčane kazne isplaćivale protivniku.

### Mjesta održavanja 
mini|desno|New Orleans oko 1890
Pravila turnira su predviđala da se turnir do četvrte pobjede igra u New Yorku, tri sljedeće pobjede u St. Louisu, a odlučujuće partije u New Orleansu. Turnir je počeo u *Cartier’s rooms br. 80* u njujorškoj Petoj avenijii Steinitz i Zukertort su koristile iste table i iste figure kao  Morphy i Paulsen. Na otvaranju prvenstva bilo je četrdeset gledalaca i prvi put je korištena demonstraciona tabla. Potezi su telegrafom prenošeni u druge gradove Sjedinjenih američkih Država i u London.

### Turnirska pravila 
Pobjednik Svjetskog prvenstva postao bi onaj igrač koji prvi dosegne deset pobjeda. Partije sa remijem nisu ubrajane u rezultat. Kod rezultata 9:9 bi se meč bilježio kao neriješen. Svaki od igra¸a trebao je da uloži 2.000 dolara, a pobjednik bi dobio cjelokupnu sumu. Na kraju je Steinitz dobio 4.000 dolara, a Zukertort 750. Po nekim izvorima je kroz klađenje dobio dodatnih 1.000 dolara, mada to nije potvrđeno. Sudija meča bio je Charles F. Buck iz New Orleansa. Mada je za publiku postavljena demonstraciona tabla, š¸ahovska analiza poteza nije bila dozvoljena. Autorska prava partija pripala su igra¸ima

## Meč 
U sljedećoj tabeli su prikazane sve partije turnira, kao i vremena igrača. Najčešće odigrane varijante su bile Odbijeni damin gambit i Španska partija.

### Raspored
Ukupno vrijeme razmišljanja na turniru iznosilo je 48:27 sati za Steinitza i 31:39 sati za Zukertorta, odnosno ukupno 80:06 sati. Odigrano je ukupno 844 poteza.

### Partije 
### New York City 
Organizator prvenstva bio je njujorški šahovski klub Manhattan, koji je osnovan 1877. godine

Zukertort je putovao brodom RMS Etruria od Liverpoola do New York Cityja 5. do 13. decembra 1885, gdje ga je dočekala delegacija američkog šahovskog saveza. Od prvih pet partija, Zukertort je dobio četiri, a Steinitz jednu, nakon čega je slijedila osmodnevna pauza, te nastavak dvoboja u St. Louisu

### St. Louis 
Prvenstvo je nastavljeno u šahovskom klubu *St. Louis Chess, Checkers and Whist Club*. Steintz je španskim otvaranjem dobio prvu partiju u St. Louisu, a njemački časopis *Illustrirte Zeitung* je objavio prognozu, da Zuckertot neće moći zadržati prednost, što se pokazalo tačnim nakon izjednačenja na 4:4. Sliijedio je nastzavak turnira u New Orleansu.

### New Orleans 
U New Orleansu Steinitz Zukertort su nastavili turnir u šahovskom klubu *New Orleans Chess, Checkers and Whist Club*. Zuckertot je dobio jednu od deset partija, te je Steinitz sa rezultatom 10:5 postao prvi svjetski šahovski prvak i dobio titulu *"Champion of the World"*.

## Posljedice 
### Titula 
Wilhelm Steinitz je kasnije postao državljanbin Sjedinjenih Američkih Država i promijenio ime u William. Sljedeće dvoboje je odbranio i postao svjetski prvak 1889, 1890 i 1892 godine, a titulu je izbugio 1894 u dvoboju protiv Emanuela Laskera.

### Zukertortova smrt 
Iscrpljenost na turniru 1886. godine, se često u literaturi spominje kao uzrok smrti Zuckertota, koji je umro 20. juna 1888.

### Ugovor 
Ugovor između Steinitza i Zukertorta, nakon rasformiranja šahovskog kluba Manhattan 2002. godine, nalazi se u privatnom posjedu jednog sakupljača.

## Također pogledajte 
* Svjetsko prvenstvo u šahu 1889.
* Svjetsko prvenstvo u šahu 1890/91.
* Svjetsko prvenstvo u šahu 1892.
* Svjetsko prvenstvo u šahu 1894.
* Svjetsko prvenstvo u šahu 1896/97.

## Literatura 
* J. Minckwitz (Hrsg.): *Der Entscheidungskampf zwischen W. Steinitz und J. H. Zukertort um die Meisterschaft der Welt*. Schach-Verlag Adolf Roegner, Leipzig, 27. April 1886 (gemeinfrei, aber nur mit Proxy abrufbar)
* Raymund Stolze: *Umkämpfte Krone*. Sportverlag, Berlin 1992, .

## Reference 
## Vanjski linkovi 
* Informationen bei mark-weeks.com (englisch)
* Bericht bei chessgames.com (englisch)

Kategorija:1886. u šahu
Kategorija:1886. u Sjedinjenim Američkim Državama
Kategorija:Šah u Sjedinjenim Američkim Državama
Kategorija:Sport u Sjedinjenim Američkim Državama
Kategorija:Sportska takmičenja u Sjedinjenim Američkim Državama
*